text: Politi finder stor mængde narkotika 
  05 juli 2019 kl. 08.49
  Fredag formiddag bliver en chauffør fremstillet i grundlovsforhør. Det sker efter, der er fundet en stor mængde narkotika i hans bil. 
  Torsdag eftermiddag fandt Udlændingekontrollen en stor mængde narkotika i en bil ved Frøslev grænse i Padborg. Det skriver Syd- og Sønderjyllands Politi på Twitter. 
  Der er tale om en dansk indregistreret bil, og fredag formiddag klokken 10.30 bliver chaufføren fremstillet i grundlovsforhør i Sønderborg. Anklageren har anmodet om lukkede døre.
  Syd- og Sønderjyllands Politi bekræfter sagen over for TV SYD, men politiet kan på nuværende tidspunkt ikke fortælle, hvilken form for narkotika der er fundet, og hvor meget narkotika der helt præcist er tale om.
  Politiet har ikke flere oplysninger i øjeblikket af hensyn til efterforskningen.
  Chaufføren bliver kl. 10.30 fremstillet i grundlovsforhør ved retten i Sønderborg #anklager anmoder om lukkede døre. I øjeblikket ikke yderligere informationer #politidk
  
  Udlændingekontrollen, UKA VEST, i Padborg fandt torsdag eftermiddag v. Frøslev grænse en dansk indreg. bil, man besluttede at kontrollere sammen med Told. I bilen blev der fundet en stor mængde narkotika #politidk #anklager
  
  